cyanic-selkie/wikianc huggingface dataset:
เอ็มทีวียุโรปมิวสิกอะวอดส์
สำหรับผู้ชนะรางวัลมากที่สุดของรายการนี้ คือ เอ็มมิเน็ม ชนะ ทั้งหมด 6 รางวัล ตามมาด้วย จัสติน ทิมเบอร์เลค(5), บริทนีย์ สเปียร์ส (5) , The Prodigy (5) , แบ็คสตรีท บอยส์ (4) , มาดอนน่า (4) , ร็อบบี้ วิลเลียมส์‎ (4) , Red Hot Chili Peppers (4) , Spice Girls (3) , โคลด์เพลย์ (3) , อลิเชีย คียส์ (3) , ลินคิน พาร์ค‎ (3) , เจนนิเฟอร์ โลเปซ (3) และ Oasis (3)
ประเทศอาเซอร์ไบจาน
เชื้อชาติ
9,164,600 คน แบ่งออกเป็น 4 ชาติพันธุ์ใหญ่ ได้แก่ อาเซอรี 93.4 % ดาเกสถาน 1.5 % รัสเซีย 1.5% อาร์มีเนีย 2% และอื่น ๆ 1.4 %
ภาษา
ศาสนาอิสลาม (ชีอะห์) ร้อยละ 93.4 คริสต์นิกายรัสเซียออร์โธดอกซ์ ร้อยละ 2.5 คริสต์นิกายอาร์มีเนียนออโธด็อกซ์ ร้อยละ 2.3 และอื่น ๆ ร้อยละ 1.8
เอ็มทีวียุโรปมิวสิกอะวอดส์
2002
The Web Award: Moby "www.moby.com"
เลิฟออร์น็อต
"Love or not" เป็นเพลงประกอบละครโทรทัศน์เรื่อง คุณสามี(กำมะลอ)ที่รัก ทางช่อง 3 ขับร้องโดย พิจิกา และ ณรงค์วิทย์ เตชะธนะวัฒน์ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองโดย เชษฐา ยารสเอก และเรียบเรียงโดย Banana Boat ออกจำหน่ายในวันที่ 12 ธันวาคม พ.ศ. 2555 โดยเนื้อหาเพลงเล่าถึงมุมมองความรักของพระเอก­และนางเอก ที่มีทั้งความเหมือนและความแตกต่างกัน เป็นเพราะความหลังเกี่ยวกับความรักที่ต่าง­คนต่างพบเจอมา ทำให้เกิดความรู้สึกลังเลไม่แน่ใจกับการเร­ิ่มต้นรักครั้งใหม่
การตอบรับ
เพลง "Love or not" ได้คว้าอันดับ 17 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์ ประจำวันที่ 26 มกราคม พ.ศ. 2556
อึ้งเอี๊ยะซือ
อึ้งเอี๊ยะซือ หรือ หวงเหยาซือ เป็น 1 ใน 5 ยอดฝีมือในสมัยราชวศ์ซ่ง เขาเป็นตัวละครในนวนิยายจากเรื่อง มังกรหยก ภาค 1 บท ก๊วยเจ๋งกับอึ้งย๊ง (The Legend Of The Condor Heroes) และ มังกรหยก ภาค 2 บท เอี้ยก้วยกับเซียวเหล่งนึ่ง (The Return Of The Condor Heroes) ซึ่งประพันธ์โดยนักประพันธ์ชาวจีน คือ กิมย้ง
ข้อมูลพื้นฐานและข้อมูลส่วนตัว
ชื่อภาษาไทย : อึ้งเอี๊ยะซือ หรือ หวงเหยาซือ
ชื่อภาษาจีน : 黄药师
ชื่อภาษาอังกฤษ : Huang Yaoshi
ฉายา : มารบูรพา (東邪) หรือ มารเฒ่าหวง (黃老邪)
ครอบครัว : พั่งเฮ้ง หรือ ฟ่งเหิง (ภรรยา)  ;   อึ้งย๊ง หรือ หวงหรง (บุตรสาว)
สถานที่เกิด : จังหวัดยูนนาน
สถานที่พักอาศัย : เกาะดอกท้อ
บุคคลิกและลักษณะนิสัย : อึ้งเอี๊ยะซือเป็นบุคคคลที่เฉลียวฉลาด ไหวพริบ ปฏิภาณเป็นเลิศ สุขุม รอบคอบ แต่มีนิสัยแปลกประหลาด ชอบทำอะไรตามใจตัวเอง บางครั้งก็เป็นคนมีเหตุผล บางครั้งก็ไร้เหตุผล อารมณ์แปรปรวนไม่คงที่ เขาเป็นคนที่เกลียดขนบธรรมเนียมประเพณีและกฎเกณฑ์ที่คร่ำครึโบราณ เป็นคนที่มีลักษณะ ธรรมะ 7 ส่วน อธรรม 7 ส่วน เป็นคนที่มักทำตัวลึกลับ ไปมาไร้ร่องรอย ไม่ค่อยปรากฏตัวง่าย ๆ หากจำเป็นต้องแสดงตัว จะสวมหน้ากากปิดบังหน้าตาที่แท้จริงไว้ ด้วยบุคคลิกและลักษณะนิสัยของอึ้งเอี๊ยะซือที่เป็นเช่นนี้ ทำให้ผู้คนต่างหวาดกลัวและเกลียดชัง และมองว่าอึ้งเอี๊ยะซือเป็นพวกนอกรีต บรรดาชาวยุทธจึงพากันขนานนามอึ้งเอี๊ยะซือว่า มาร หรือ มารเฒ่า
ความสามารถ : อึ้งเอี๊ยะซือ จัดว่าเป็นตัวละครที่สมบูร์แบบเพียงคนเดียวในนวนิยายเลยก็ว่าได้ เพราะเป็นผู้ที่มีความสามารถแทบทุกด้าน คือ
1.1 ดนตรี (ขลุ่ย พิณ ฯลฯ)
1.2 ศิลปะ (อักษร วาดภาพ การออกแบบ ฯลฯ)
1.3 กวี (กาพย์ กลอน โคลง ฉันท์ ฯลฯ)
1.5 ค่ายกล
1.6 การคำนวณ (คณิตศาสตร์ ฯลฯ)
1.7 การดูดาว หรือ การทำนายดวง
1.8 การแพทย์
1.9 การทำอาหาร
( 2. ) ทางด้านบู้ วรยุทธและวิทยายุทธของอึ้งเอี๊ยะซือนั้น นับว่าลึกล้ำพิสดารและหาได้ยาก ทั้งวิชาประจำตัวและวิชาที่ตนเองได้บัญญัติขึ้น ได้แก่
2.3 วิชาดัชนี ได้แก่ ดัชนี้นิ้วดีด (彈指神通 | หากแปลตรงตัว คือ ดัชนีศักดิ์สิทธิ์)
2.4 วิชาสกัดจุด ได้แก่ เข็มกล้วยไม้ปัดจุด (蘭花拂穴手)
2.5 วิชาฝ่ามือ ได้แก่ ฝ่ามือเทพกระบี่บุพผาโรย (落英神劍掌) หรือ ฝ่ามือดอกท้อร่วงโรย (桃華落英掌) ; ฝ่ามือคลื่นหยก (碧波掌法 ) ; ฝ่ามือตัดอากาศ (劈空掌)
2.6 วิชาเท้า ได้แก่ บาทาพายุกวาดใบไม้ (旋風掃葉腿)
2.7 วิชาอาวุธลับ ได้แก่ เข็มเกาะกระดูก (附骨針)
2.8 วิชาอื่น ๆ ได้แก่
อึ้งเอี๊ยะซือเป็นคนที่แก้ค่ายกลเจ็ดดาวที่เฮ้งเต็งเอี้ยงคิดค้นไว้ได้สำเร็จ ตอนที่รับมือกับก๊วยเจ๋งและเหล่านักพรตช้วนจิน
ความรักที่มีต่อภรรยาที่ตายจากไปเป็นสิ่งเดียวในชีวิตที่เขายึดติด บุคลิกของก๊วยเจ๋งทั้งซื่อทั้งทึ่ทำให้เขาไม่ค่อยชอบ แต่ภายหลังได้พบเอี้ยก้วยที่มีลักษณะ คล้ายกับตนเอง (ธรรมะมีธรรม 7 ส่วน, อธรรมมีธรรมะ 7 ส่วน) ส่งผลให้คบหาเป็นสหายต่างวัย
ขณะที่การสู้รบป้องกันเมืองเซียงเอี๊ยงดำเนินอยู่ ชาวตงง้วนอาศัยเขาเป็นผู้นำขบวนในค่ายกลกลุ่มดาว 28 กลุ่ม ช่วยเหลือก๊วยเซียงได้สำเร็จและขับไล่มองโกลได้อีกด้วย
ลูกศิษย์ของอึ้งเอี๊ยะซือ
หลังจากตั้งเฮี้ยงฮวงและบ๊วยเถี่ยวฮวงขโมยคัมภีร์เก้าอิมและหนีออกจากเกาะดอกท้อ อึ้งเอี๊ยะซือโกรธมากจนไปลงที่ศิษย์คนอื่นโดยหักขาศิษย์ที่เหลือแล้วขับออกจากเกาะดอกท้อ
ศิษย์รุ่นที่ 2 คือ
ผู้เขียนบทความเพิ่มเติมและเรียบเรียงเนื้อหาใหม่เพิ่มเติม
เขียนและเรียบเรียงเนื้อหาใหม่โดย  ;   ส.อ.เอกนรินทร์ ณัฐภณ ( SGT.Eknarin Natthaphon )
เนื้อหาบางส่วนอ้างอิงจาก  ;
(1) https://zh.wikipedia.org/wiki/%E6%A1%83%E8%8A%B1%E5%B3%B6_(%E9%96%80%E6%B4%BE)
(2) https://en.wikipedia.org/wiki/Huang_Yaoshi
(3) http://wuxia.wikia.com/wiki/Huang_Yaoshi
(4) http://wiki.wuxiaedge.com/index.php/Huang_Yaoshi
มิตรภาพ
มิตรภาพ เป็นความสัมพันธ์ความชอบซึ่งกันระหว่างหลายคน มิตรภาพเป็นพันธะระหว่างบุคคลรูปแบบที่แข็งแรงกว่าการรวมกลุ่ม (association) มีการศึกษามิตรภาพในสาขาวิชาการต่าง ๆ เช่น การสื่อสาร สังคมวิทยา จิตวิทยาสังคม มานุษยวิทยาและปรัชญา มีการเสนอทฤษฎีวิชาการเรื่องมิตรภาพมากมาย รวมทั้งทฤษฎีการแลกเปลี่ยนทางสังคม ทฤษฎีความเที่ยงธรรม ปฏิพัฒนาการเชิงสัมพันธ์และสไตล์การยึดติด
แม้มีมิตรภาพอยู่หลายรูปแบบซึ่งแตกต่างกันไปในแต่ละที่ แต่ลักษณะแน่นอนบางอย่างปรากฏในพันธะดังกล่าวหลายชนิด อย่างเช่น ความชอบ ความเมตตา ความรัก คุณธรรม ความเห็นอกเห็นใจ ความซื่อสัตย์ ปรัตถนิยม ความภักดี ความเข้าใจและเห็นอกเห็นใจซึ่งกัน ความชอบให้อีกคนอยู่ด้วย ความเชื่อใจ และความสามารถเป็นตัวของตัวเอง การแสดงความรู้สึกของคนหนึ่งต่อผู้อื่น และทำพลาดได้โดยไม่ต้องกลัวมิตรพิพากษาเบะ
ธงชาติหมู่เกาะโซโลมอน
รัฐในอารักขาของสหราชอาณาจักร
จักรวรรดิเยอรมนีและสหราชอาณาจักรตกลงในการแบ่งกลุ่มเกาะหมู่เกาะโซโลมอน ใน ค.ศ. 1886 โดยสหราชอาณาจักรได้อำนาจควบคุมส่วนใต้ พื้นที่ส่วนใต้นี้ต่อมาพัฒนาเป็นรัฐเอกราชหมู่เกาะโซโลมอน 7 ปีต่อมาใน ค.ศ. 1893 สหราชอาณาจักรประกาศให้พื้นที่นี้เป็นดินแดนในอารักขา ในช่วงต้นคริสต์ศตวรรษที่ 20 เยอรมนียอมยกพื้นที่ส่วนเหนือให้อังกฤษ เพื่อแลกกับการที่อังกฤษยอมรับการอ้างสิทธิ์ของเยอรมนีเหนือเยอรมันซามัวและพื้นที่ในแอฟริกา ในช่วงเวลานี้ ธงยูเนียนแจ็กและธงพื้นแดงปลิวไสวอยู่ทั่วหมู่เกาะโซโลมอน รวมไปถึงธงพื้นน้ำเงินที่ติดตราอาร์มที่มีชื่อดินแดนในอารักขาและมงกุฎทิวดอร์อีกด้วย
มีการนำเสนอธงรูปแบบใหม่ของรัฐในอารักขาที่มีตราโล่พื้นสีแดงและเต่าทะเลสีดำ–ขาวใน ค.ศ. 1947 ในอีก 9 ปีต่อมามีการเปลี่ยนแปลงรูปแบบธงอีกครั้ง เนื่องจากเต่าทะเลเป็นสัญลักษณ์ตัวแทนของจังหวัดกลางเท่านั้น ดังนั้นรูปแบบธง ค.ศ. 1956 จึงแบ่งพื้นที่โล่ออกเป็นสี่ส่วนประกอบด้วยรูปนกอินทรี รูปเต่า รูปนกโจรสลัดและสารพันอาวุธต่าง ๆ พร้อมทั้งมีตราสิงโตแห่งบริเตนอีกด้วย
ธงชาติใหม่สำหรับประเทศใหม่
ช่วงก่อนที่จะได้รับเอกราชใน ค.ศ. 1975 มีการประกวดการออกแบบธงสำหรับประเทศที่จะเกิดขึ้นในอนาคต รูปแบบหนึ่งที่มีการนำเสนอมีตราประจำชาติหมู่เกาะโซโลมอนเป็นองค์ประกอบ ขณะที่รูปแบบที่ชนะการประกวดมีพื้นสีน้ำเงินกับวงกลมสีเหลืองแวดล้อมด้วยโซ่และตรานกโจรสลัดสีดำ อย่างไรก็ตามต่อมามีการยกเลิกรูปแบบนี้ เนื่องจากนกเป็นสัญลักษณ์แทนเพียงแค่ 1 จังหวัด ไม่ได้แทนภาพรวมทั้งประเทศ แบบธงที่ชนะเลิศเป็นแบบที่สองมีองค์ประกอบเป็นพื้นสีแดง โดยมีโซ่วงรีสีดำอยู่ตรงกลาง จากคำอธิบายของผู้ออกแบบ ธงนี้เป็นสัญลักษณ์โดยนัยกล่าวถึงการลักพาตัวชาวเกาะไปใช้แรงงาน (blackbirding) และการหลั่งเลือดจากผลที่ว่านั้น หลังจากที่ได้ตีพิมพ์ลงในหนังสือพิมพ์ มีการวิพากษ์วิจารณ์อย่างกว้างขวางในชุมชนเกี่ยวกับแบบธงนี้ ท้ายที่สุดก็ไม่ได้ใช้แบบธงนี้เช่นกัน
ท้ายที่สุด รูแปบบธงสุดท้ายนี้คิดค้นขึ้นโดยชาวนิวซีแลนด์ที่สอนที่โรงเรียนคิงจอร์จที่ 6 ซึ่งตั้งอยู่ส่วนตะวันออกของกรุงโฮนีอารา แม้ว่ารูปแบบธงที่จะได้รับเลือกควรเป็นรูปแบบธงที่ชาวหมู่เกาะโซโลมอนเป็นผู้ออกแบบ ทว่าธงรูปแบบนี้ได้รับการอนุมัติให้เป็นธงใหม่ของประเทศหมู่เกาะโซโลมอนในวันที่ 8 พฤศจิกายน ค.ศ. 1977 ซึ่งเป็นระยะเวลา 8 เดือนก่อนที่จะกลายเป็นรัฐในอารักขาดินแดนสุดท้ายที่ได้รับเอกราชจากสหราชอาณาจักร
เอกราชและหลังจากนั้น
ธงยูเนียนแจ็กถูกเชิญลง พร้อมกับการเชิญธงชาติใหม่ขึ้นในพิธีวันเอกราชเมื่อ 7 กรกฎาคม ค.ศ. 1978 ที่กีโซ จังหวัดตะวันตก แม้พิธีการจะจัดขึ้นอย่างเรียบง่ายที่สุดเท่าที่เป็นไปได้ แต่ก็ได้เกิดการโต้เถียงและการเผชิญหน้าระหว่างชาวบ้านจากจังหวัดตะวันตกและจังหวัดมาไลตา ความขัดแย้งนี้เกิดขึ้นเมื่อเหล่าผู้นำสภาตะวันตกไม่สามารถทำให้รัฐบาลสัญญาที่จะกระจายอำนาจให้กับจังหวัดมากขึ้น และบางคนมองว่าพิธีธงนี้เป็นการแสดงความเหนือกว่าของมาไลตาเหนือจังหวัดตะวันตก
ตั้งแต่ ค.ศ. 2012 ธงชาติหมู่เกาะโซโลมอนสามารถใช้เป็นธงแห่งความสะดวกสำหรับเรือวานิชต่างชาติที่อยู่ภายใต้กฎหมายของรัฐสภาของประเทศ รัฐบาลคาดหวังที่จะดึงดูดเงินรายได้ภาษีประจำปีคิดเป็นเงิน 500,000 ดอลลาร์สหรัฐ ขณะที่รัฐมนตรีว่าการกระทรวงคมนาคมก็อ้างว่าการทำเช่นนี้เป็นการเปิดโอกาสการทำงานให้ชาวเรือท้องถิ่น และเพิ่มโอกาสการได้รับเงินตราต่างชาติ
สัญลักษณ์
สีและสัญลักษณ์ของธงมีความหมายทั้งด้านวัฒนธรรม การเมืองและภูมิภาค สีน้ำเงินทำให้ระลึกถึงแหล่งน้ำ ซึ่งมีความสำคัญต่อประเทศเป็นอย่างมากในรูปแบบของแม่น้ำ ฝนและมหาสมุทรแปซิฟิก  ส่วนสีเขียวหมายถึงแผ่นดิน   รวมถึงต้นไม้และพืชผลที่เติบโตขึ้น ส่วนสีเหลือแทนแสงอาทิตย์และรังสีที่แยกพื้นดินกับพื้นน้ำ
ดาวห้าดวงเรียงตัวในรูปตัวอักษร X ในระยะแรกหมายถึงจังหวัดของประเทศในช่วงที่ได้รับเอกราช ถึงแม้ว่าปัจจุบันจะมีจังหวัดเพิ่มขึ้น แต่จำนวนดวงดาวยังคงเหมือนเดิม
ความคล้ายคลึง
หนึ่งในการนำเสนอรูปแบบอื่นของธงชาติออสเตรเลียเป็นธงที่มีสัญลักษณ์ของขอบฟ้าใต้ ซึ่งได้รับการลงคะแนนเสียงในโพลอย่างไม่เป็นทางการมากกว่า 8,000 คน รูปแบบสีน้ำเงิน ทองและเขียว รวมไปถึงรูปดาวกางเขนใต้ มีลักษณะคล้ายคลึงกับธงชาติหมู่เกาะโซโลมอน
ธงประเภทอื่น
ธงพลเรือน (สำหรับเรือพาณิชย์) และธงรัฐ (สำหรับเรือที่ได้ใช้ทางการทหารของรัฐ) เป็นธงแดงและน้ำเงินตามลำดับ โดยมีธงชาติอยู่ตรงมุมธง ธงนาวี (สำหรับเรือตำรวจ) มีพื้นฐานจากธงขาวของอังกฤษ กางเขนสีแดงบนพื้นสีขาวและมีธงชาติอยู่ที่มุมธง
ATC รหัส C01
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
C ระบบหัวใจและหลอดเลือด
ธงชาติซามัว
ธงชาติซามัว มีลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นสีแดง ที่มุมบนด้านคันธงมีสี่เหลี่ยมผืนผ้าพื้นสีน้ำเงินขนาดเล็ก ภายในรูปดังกล่าวมีดาวห้าแฉกสีขาวดวงใหญ่ 4 ดวง ดวงเล็ก 1 ดวง เรียงกันเป็นกลุ่มดาวกางเขนใต้ เริ่มใช้อย่างเป็นทางการเมื่อวันที่ 24 กุมภาพันธ์ พ.ศ. 2492 พื้นสีแดงหมายถึงความกล้าหาญ สีน้ำเงินหมายถึงเสรีภาพ สีขาวหมายถึงความบริสุทธิ์
เดิมดินแดนส่วนนี้ตกเป็นอาณานิคมของจักรวรรดิเยอรมนี ต่อมาถูกกองทัพนิวซีแลนด์เข้ายึดครองในช่วงสงครามโลกครั้งที่ 1 เมื่อวันที่ 29 สิงหาคม พ.ศ. 2457 หลังสิ้นสงคราม ซามัวก็ตกเป็นรัฐในอาณัติของนิวซีแลนด์อย่างเป็นทางการเมื่อวันที่ 7 พฤษภาคม พ.ศ. 2462 และได้รับการรับรองจากสันนิบาตชาติเมื่อในเดือนธันวาคม พ.ศ. 2463 นับแต่นั้นมาจนถึงปี พ.ศ. 2540 ดินแดนนี้เป็นที่รู้จักกันดีในชื่อซามัวตะวันตก (ซามัวส่วนที่เหลือตกเป็นของสหรัฐอเมริกา เรียกว่า อเมริกันซามัว) ตราแผ่นดินของซามัวนับตั้งแต่ตกเป็นอาณานิคมของสหราชอาณาจักรผ่านทางนิวซีแลนด์นั้น เป็นรูปต้นปาล์ม 3 ต้นอยู่ในวงกลม ตราดังกล่าวนี้ใช้ประกอบเข้ากับธงเรือของสหราชอาณาจักร (ธงเรือพลเรือนใช้สีแดง ธงเรือราชการใช้สีน้ำเงิน) สำหรับใช้เป็นธงประจำดินแดน จนถึงปี พ.ศ. 2492 อนึ่ง ซามัวได้รับเอกราชจากนิวซีแลนด์ในปี พ.ศ. 2505
ธงที่คล้ายคลึงกัน
ธงชาติซามัว มีลักษณะคล้ายคลึงกับธงชาติพม่า  และ ธงชาติไต้หวัน  เป็นอย่างมาก โดยเฉพาะในภาพธงที่ย่อลงจนมีขนาดเล็กมาก
การล้อมกรุงคอนสแตนติโนเปิล
การล้อมกรุงคอนสแตนติโนเปิล (List of sieges of Constantinople) กรุงคอนสแตนติโนเปิลถูกล้อมหลายครั้งในประวัติศาสตร์ของจักรวรรดิไบแซนไทน์ การล้อมสองครั้งมีผลทำให้ถูกยึดจากการปกครองของจักรวรรดิไบแซนไทน์ ครั้งแรกในปี ค.ศ. 1204 โดยนักรบครูเสด และครั้งที่สองในปี ค.ศ. 1453 โดยจักรวรรดิออตโตมันภายใต้การนำของสุลต่านเมเหม็ดที่ 2
ยาคอบ ฟอน อึกซ์คึล
ยาคอบ โยฮัน บารอน ฟอน อึกซ์คึล(Jakob Johann Baron von Uexküll, 8 ก.ย. 1864 - 25 ก.ค. 1944) เป็นนักชีววิทยาและนักปรัชญาชาวเยอรมันเชื้อสายเอสโตเนีย
วอลเลย์บอลชายทีมชาติตุรกี
วอลเลย์บอลชายทีมชาติตุรกี (Türkiye Erkek Millî Voleybol Takımı) เป็นทีมชาติของประเทศตุรกี ทีมนี้ได้รับการบริหารโดยสมาคมวอลเลย์บอลแห่งตุรกี และเป็นส่วนหนึ่งในการแข่งขันวอลเลย์บอลระดับนานาชาติ
ลูคัส ริดจ์สตัน
ลูคัส ริดจ์สตัน (Lukas Ridgeston) เกิดเมื่อวันที่ 5 เมษายน ค.ศ. 1975 ที่เมืองบราติสลาวา, ประเทศเชโกสโลวาเกีย (ต่อมาเป็น ประเทศสโลวาเกีย) โดยลูคัสเป็นนักแสดงภาพยนตร์ลามกเกย์และผู้กำกับภาพยนตร์ลามกเกย์ชาวสโลวักภายใต้สังกัดเบลอามี ซึ่งลูคัสก็เป็นนักแสดงภาพยนตร์ลามกเกย์ที่ได้รับฉายาว่า “ราชาแห่งวงการภาพยนตร์ลามกเกย์”
ลูคัสได้เริ่มเข้าวงการสื่อลามกเกย์จากการที่เขาได้ไปถ่ายแบบนิตยสารเฟรซเมน ซึ่งเป็นนิตยสารลามกเกย์อเมริกัน โดยทางนิตยสารก็ได้ในเขาให้ใช้ชื่อในว่า “Lucas Ridgeston” แทนเนื่องจากชื่อจริงของเขาเป็นภาษาในแถบประเทศกลุ่มตะวันออก และเมื่อลูคัสได้เข้าวงการมาในสื่อลามกอย่างเต็มตัวเบลอามีก็ได้เปลี่ยนตัวเขียนชื่อในวงการของเขาเป็น “Lukas Ridgeston” อีกครั้งหนึ่ง โดยส่วนใหญ่ในวิดีโอสื่อลามกเขาจะเล่นเป็นฝ่ายรุก ลูคัสได้มีโอกาสเล่นฝ่ายรับเพียงแค่ 2 ครั้งเท่านั้นคือในตอน Lukas' Story 2: When Boy Meets Boy และ Lucky Lukas ด้านชีวิตส่วนตัวลูคัสได้ออกมาเปิดเผยว่าเขาสามารถเข้าหาได้กับทุกเพศ
Transverse temporal gyrus
Transverse temporal gyrus (แปลว่า รอยนูนสมองกลีบขมับแนวขวาง, พหูพจน์ gyri, มีชื่ออื่นว่า Heschl's gyri, Heschl's convolutions, ) อยู่ในคอร์เทกซ์การได้ยินปฐมภูมิ (primary auditory cortex) ที่ฝังอยู่ในร่องข้างของสมองมนุษย์ เป็นส่วนของเขตบร็อดแมนน์ 41 เป็นเปลือกสมองเขตแรกที่แปลผลข้อมูลที่ได้จากการได้ยิน โดยกายวิภาคแล้ว transverse temporal gyri มีลักษณะพิเศษกว่ารอยนูนอื่น ๆ เพราะว่านอนไปตามแนวขวางสู่ด้านใน (medial) ของสมอง แทนที่จะนอนไปตามแนวหน้าหลังเหมือนกับรอยนูนอื่น ๆ ในสมองกลีบขมับ
โดยการสร้างภาพในสมองโดยวิธี fMRI  ได้พบการทำงานใน transverse temporal gyri ในขณะที่มีการแปลผลการได้ยินเกี่ยวกับความทุ้มแหลมและเกี่ยวกับความหมาย
ก็อดซิลล่า 2: ราชันแห่งมอนสเตอร์
ก็อดซิลล่า 2: ราชันแห่งมอนสเตอร์ เป็นภาพยนตร์สัตว์ประหลาดจากสหรัฐ ออกฉายเมื่อ พ.ศ. 2562 กำกับโดย Michael Dougherty และเขียนบทโดย Dougherty ร่วมกับ Zach Shields และ Max Borenstein เป็นภาคต่อของภาพยนตร์ ก็อดซิลล่า ฉบับปี 2014 และเป็นภาพยนตร์ลำดับที่ 35 ในชุดภาพยนตร์ก็อดซิลล่าทั้งหมด นอกจากนี้ยังเป็นภาพยนตร์ลำดับที่ 3 ในชุดภาพยนตร์จักรวาลสัตว์ประหลาดของเลเจนดารี อีกด้วย ในเรื่องนี้ มนุษย์ต้องอาศัยความช่วยเหลือจากก็อดซิลล่าในการปราบคิงกิโดราห์ สัตว์ประหลาดยักษ์ที่นำสัตว์ร้ายตัวอื่นๆ ออกทำลายโลก
เนื้อเรื่อง
เรื่องราวครั้งใหม่นี้กล่าวถึงความพยายามของ โมนาร์ซ สถาบันวิจัยสิ่งมีชีวิตขนาดยักษ์ที่ไม่สามารถระบุได้ เมื่อเหล่าสมาชิกในองค์กรต้องพบกับการต่อสู้กันระหว่างเหล่ามอนสเตอร์ยักษ์ ก็อตซิลล่า ปะทะกับ มอธร่า, โรแดน และคู่ปรับตัวฉกาจอย่าง คิงกิโดร่า เหล่าสัตว์ประหลาดโบราณไม่เป็นเพียงแค่ตำนาน พวกมันฟื้นขึ้นมาอีกครั้ง จึงต้องต่อสู้กันเพื่อความเป็นสุดยอด สะเทือนถึงการดำรงอยู่ของเผ่าพันธ์มนุษย์ที่เหมือนแขวนอยู่บนเส้นด้ายเต็มที
ฮวารัง
ฮวารัง ยังเป็นที่รู้จักกันในนาม อัศวินบุปผาสะพรั่ง เป็นกลุ่มนักรบชายชั้นยอดใน ชิลลา อาณาจักรโบราณของ คาบสมุทรเกาหลี ที่คงอยู่จนถึง ศตวรรษที่ 10 มีสถาบันการศึกษาและชมรมทางสังคมที่สมาชิกรวมตัวกันเพื่อการศึกษาในทุกด้าน เดิมทีมีไว้เพื่อศิลปะและวัฒนธรรมตลอดจนคำสอนทางศาสนาที่เกิดจาก พุทธศาสนาในเกาหลี เป็นหลัก ประวัติของฮวารังไม่เป็นที่รู้จักอย่างกว้างขวางจนกระทั่งหลังจาก วันประกาศอิสรภาพของเกาหลี ในปี พ.ศ. 2488 หลังจากนั้นฮวารังก็ได้รับการยกให้เป็นความสำคัญเชิงสัญลักษณ์
ฮวารังยังถูกเรียกว่า ฮยางโด ("ผู้มีกลิ่นหอม") คำว่า ฮวารัง เป็นศัพท์เฉพาะที่ใช้สำหรับทุกอย่างตั้งแต่เพลย์บอยไปจนถึง หมอผี หรือสามีของหมอผีหญิง คำนี้ยังคงใช้กันทั่วไปจนถึงศตวรรษที่ 12 แต่มีความหมายแฝงที่เสื่อมเสียมากกว่า
แหล่งข้อมูลดั้งเดิมสำหรับฮวารัง
ข้อมูลเกี่ยวกับฮวารังส่วนใหญ่จะพบในงานประวัติศาสตร์ ซัมกุก ซากี (1145) และ Samgungnyusa (c. 1285) และ Haedong Goseungjeon (1215) ที่ยังหลงเหลืออยู่บางส่วน เป็นการรวบรวมชีวประวัติของพระที่มีชื่อเสียงใน สามราชอาณาจักรเกาหลี
ผลงานทั้งสามชิ้นนี้อ้างอิงแหล่งที่มาหลักที่ไม่มีอยู่อีกต่อไป รวมทั้ง 1) ศิลาจารึกของนัลลัง โดยนักปราชญ์ของชิลลาแห่งศตวรรษที่ 9-10 ชเว ชี-ว็อน; 2) บันทึกช่วงต้นราชวงศ์ถังชื่อ ซินหลัว กั๋วจี้ โดยขุนนางถังชื่อ หลิง ฮูเฉิง; และ 3) ฮวารัง เซกี โดย คิม แด-มุน รวบรวมไว้ในช่วงต้นศตวรรษที่แปด ต่อมาในช่วงปลายทศวรรษ 1980 มีการค้นพบ ฮวารัง เซกี ในเมือง กิมแฮ ประเทศเกาหลีใต้ แต่นักวิชาการ ริชาร์ด แม็คไบรด์ มองว่าเป็นการปลอมแปลงหรือเป็นของปลอม
ว็อนฮวา
ตามที่ ซัมกุก ซากี และ ซัมกุก ยูซา สองพงศาวดารเรียกผู้หญิงกลุ่มนี้ว่า ว็อนฮวา โดยลักษณะและกิจกรรมของว็อนฮวานั้นไม่ชัดเจน ซึ่งนักวิชาการบางคนมองว่าพวกเธออาจเป็นสาวงามในราชสำนักหรือเป็นโสเภณี อย่างไรก็ตาม ผู้หญิงมีบทบาททางสังคมที่โดดเด่นกว่ามากในยุคก่อนโชซ็อน โดยเฉพาะอย่างยิ่งใน ชิลลา ซึ่งมีราชินีที่ครองบัลลังก์ถึงสามองค์ในประวัติศาสตร์
ATC รหัส C02
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
C ระบบหัวใจและหลอดเลือด
C02DG Guanidine derivatives
C02DG01 Pinacidil
C02LX Other antihypertensives and diuretics
C02LX01 Pinacidil and diuretics
โกซูดาร์สตเวนนายากรานิตซา
โกซูดาร์สตเวนนายากรานิตซา (Государственная граница) เป็นภาพยนตร์โทรทัศน์อิงประวัติศาสตร์ของสหภาพโซเวียตซึ่งผลิตโดยสตูดิโอภาพยนตร์เบลารุสฟิล์ม มีเนื้อเรืองเกี่ยวกับวิวัฒนาการของกองกำลังพิทักษ์ชายแดนโซเวียต จากระหว่างปี ค.ศ. 1917 ถึงปลายทศวรรษที่ 1980 ซึ่งวางกำลังในพรมแดนของสหภาพโซเวียตจากชายแดนตะวันออกไกลไปจนถึงชายแดนด้านตะวันตก
กีฬามวยสากลสมัครเล่นในโอลิมปิกฤดูร้อน 2020 – รุ่นเวลเตอร์เวท บุคคลชาย
การแข่งขันกีฬามวยสากลสมัครเล่นในโอลิมปิกฤดูร้อน 2020 – รุ่นเวลเตอร์เวท บุคคลชาย เป็น 1 ใน 13 รายการแข่งขันกีฬามวยสากลสมัครเล่นในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 24 กรกฎาคม - 3 สิงหาคม พ.ศ. 2564 ที่สนามกีฬาแห่งชาติเรียวโงกุ การแข่งขันรายการรุ่นเวลเตอร์เวท บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 23 คน จาก 23 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 25 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1904
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ชลมหัล
ชลมหัล (जल महल, Jal Mahal) พระราชวังกลางน้ำซึ่งตั้งเด่นสง่าอ ยู่กลางทะเลสาบมันสาคร (Man Sagar) ใกล้กับชัยปุระ รัฐราชสถาน ประเทศอินเดีย โดยพระราชวังแห่งนี้และทิวทัศน์ของทะเลสาบโดยรอบถูกต่อเติมและปรับปรุงโดยมหาราชา สะหวาย ชัย สิงห์ที่ 2 ตัวพระราชวังนั้นสร้างได้อย่างสวยงามตามสถาปัตยกรรมราชปุตและโมกุล ซึ่งสามารถพบได้ทั่วไปในสิ่งก่อสร้างในรัฐราชสถาน โดยพระราชวังนี้นั้นมีความสวยงามเนื่องจากสถานที่ตั้งอยู่กลางทะเลสาบและโดยมีเทือกเขานหาร์การห์ตั้งอยู่เบื้องหลัง ตัวอาคารสร้างโดยใช้หินทรายสีแดง ประกอบด้วยทั้งหมด 5 ชั้นซึ่ง 4 ชั้นล่างจะถูกน้ำท่วมเมื่อทะเลสาบมีระดับน้ำสูงสุด โดยเหลือเพียงชั้นบนสุดซึ่งจะเผยขึ้นมาเหนือน้ำ ฉัตรีซึ่งเป็นยอดหลังคาทรงสี่เหลี่ยมนั้นสร้างในแบบสถาปัตยกรรมเบงกอล ส่วนฉัตรีบริเวณสี่มุมของอาคารนั้นเป็นทรงแปดเหลี่ยม เนื่องจากตั้งอยู่ในน้ำเป็นเวลาอันยาวนานทำให้ฐานของพระราชวังนั้นเริ่มทรุดโทรมลงเนื่องจากกระแสน้ำและน้ำท่วม ทำให้มีการบูรณะเมื่อประมาณ 10-15 ปีที่แล้ว แต่ผลงานที่ได้นั้นมีปัญหาด้านวัตถุดิบที่ใช้ไม่ตรงกับของจริงอิงตามประวัติศาสตร์ค้นคว้าโดยผู้เชี่ยวชาญ โดยล่าสุดได้มีโครงการร่วมฯเพื่อทำการบูรณะครั้งใหญ่ซึ่งยังอยู่ในระหว่างการดำเนินการโดยรัฐบาลรัฐราชสถาน
ทะเลสาบมันสาคร
ทะเลสาบมันสาคร (Man Sagar) ตั้งอยู่บริเวณทิศเหนือของชัยปุระ ระหว่างเมืองหลวงเก่าคือ แอมแมร์ กับชัยปุระซึ่งเป็นเมืองหลักของรัฐราชสถานในปัจจุบัน กินพื้นที่กว้างถึง 300 acre และติดกับเทือกเขาอะราวัลลีทางทิศเหนือ ตะวันตก และตะวันออก ในขณะที่ทางทิศใต้นั้นประกอบด้วยที่ราบสูงที่ไม่มีผู้อยู่อาศัย ป้อมนหาร์การห์ซึ่งตั้งตะหง่านอยู่บนเทือกเขาด้านบนนั้นสามารถมองเห็นทิวทัศน์บริเวณทะเลสาบนี้ได้เป็นอย่างดี รวมถึงทิวทัศน์ของชัยปุระอีกด้วย โดยทะเลสาบแห่งนี้เกิดขึ้นโดยการสร้างเขื่อนเพื่อกั้นข้ามแม่น้ำดาร์ภวาตี (Darbhawati) ระหว่างเทือกเขาขิลาการห์ และเขานหาร์การห์ในช่วงคริสต์ศตวรรษที่ 16 พื้นที่รับน้ำของทะเลสาบนั้นมีขนาดประมาณ 23.5 km2 แบ่งเป็นพื้นที่อยู่อาศัยประมาณร้อยละ 50 ที่เหลือเป็นพื้นที่ราบสูงสลับเนินเขาของเทือกเขาอะราวัลลี บริเวณทะเลสาบนี้มีปริมาณน้ำฝนเฉลี่ย 657.4 mm ต่อปี (ร้อยละ 90 ของปริมาณน้ำฝนเกิดขึ้นระหว่างเดือนมิถุนายนถึงกันยายน) บริเวณเขื่อนมีประตูระบายน้ำสำหรับการชลประทานซึ่งเก็บกักน้ำไว้บริเวณอ่างเก็บน้ำ (ซึ่งจำนวนความต้องการใช้น้ำนั้นมีถึง 2,410,000 ลูกบาศก์เมตรในระหว่างเดือนพฤศจิกายนถึงมีนาคม) นอกจากนี้ยังมีกระแสน้ำซึ่งไหลมาจากแม่น้ำพรหมบุตร และนักทะลัย ซึ่งยังมีรายงานถึงน้ำเสียซึ่งไหลมาและยังไม่ได้ถูกบำบัด ซึ่งประกอบด้วยโลหะปนเปื้อนเข้ามายังทะเลสาบด้วย
ในอดีตนั้นทะเลสาบแห่งนี้เคยมีปริมาณน้ำที่น้อยกว่านี้มาก ในปีค.ศ. 1596 ได้มีภัยแล้งเกิดขึ้นจึงมีการขาดแคลนน้ำขึ้นในภูมิภาคแถบนี้ ซึ่งมหาราชาแห่งแอมแมร์นั้นก็มิได้ทรงนิ่งนอนพระราชหฤทัย ทรงให้สร้างเขื่อนเพื่อเก็บกักน้ำสำหรับเมืองแอมแมร์ของพระองค์ โดยเขื่อนนั้นสร้างขึ้นจากดินและหิน ตั้งอยู่บริเวณทิศตะวันออกของหุบเขาบริเวณร้อยต่อระหว่างหุบเขาแอมแมร์และอมาการห์ ซึ่งต่อมาในคริสต์ศตวรรษที่ 17 ได้ถูกปรับปรุงให้เป็นโครงสร้างหินอย่างแข็งแรงจนกระทั่งปัจจุบัน มีขนาดความยาว 300 m และกว้าง 28.5 - 34.5 mโดยมีทางระบายน้ำทั้งหมดสามแห่งสำหรับการชลประทานพื้นที่เกษตรกรรมบริเวณต้นน้ำ ต่อจากนั้นมา ทะเลสาบ เขื่อน และพระราชวังที่ตั้งอยู่กลางทะเลสาบนี้ก็ได้ผ่านการบูรณะมาหลายครั้งในหลายรัชสมัย โดยครั้งสุดท้ายที่ใหญ่ที่สุดนั้นเกิดขึ้นในรัชสมัยของมหาราชา สะหวาย จัย สิงห์ที่ 2 แห่งแอมแมร์ ซึ่งเป็นสมัยที่มีสิ่งก่อสร้างทางประวัติศาสตร์เกิดขึ้นมากที่สุด อาทิเช่น ป้อมแอมแมร์ ป้อมชัยคฤห์ ป้อมนหาร์การห์ ป้อมขิลังการห์ เป็นต้น ซึ่งในปัจจุบันสถานที่เหล่านี้สามารถเดินทางเข้าถึงได้โดยสะดวกโดยทางถนน
นกนางนวลหัวดำ
นกนางนวลหัวดำ (ชื่อวิทยาศาสตร์: Chroicocephalus ridibundus) เป็นนกนางนวลขนาดเล็กที่กระจายพันธุ์อยู่ส่วนมากในยุโรปและบ้างในเอเชีย ตลอดจนชายฝั่งด้านตะวันออกของประเทศแคนาดา ประชากรส่วนใหญ่ของนกพันธุ์นี้เป็นนกอพยพ ซึ่งจะอพยพลงมาทางใต้ในฤดูหนาว แต่ก็มีบางส่วนที่ไปอาศัยอยู่ทางสุดตะวันตกของยุโรป และบางส่วนอพยพไปถึงทางชายฝั่งตะวันออกของทวีปอเมริกาเหนือในฤดูหนาว ไข่ของนกนางนวลหัวดำถือเป็นอาหารราคาแพงในสหราชอาณาจักร รับประทานโดยการต้มน้ำเดือด
เส้นขนานที่ 52 องศาใต้
เส้นขนานที่ 52 องศาใต้ คือวงกลมละติจูดที่ 52 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย มหาสมุทรแปซิฟิก และทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 52° ใต้ลากผ่านพื้นที่ดังนี้:
นกนางนวลหัวดำ
ลักษณะ
มีขนาดตัวยาวประมาณ 38–44 เซนติเมตร และมีช่วงปีกกว้างราว 94–105 เซนติเมตร จะโตเต็มวัยเมื่อมีอายุได้ราว 2 ปี และมีอายุขัยตามธรรมชาติสูงสุดที่ 33 ปี ขณะบินจะสังเกตเห็นลายพาดสีขาวตลอดสันปีกได้ชัดเจน ตัวโตเต็มวัยจะมีสีน้ำตาลช็อกโกแลตในช่วงฤดูร้อน (ไม่ใช่สีดำ แม้ว่าเวลามองจากไกลๆแล้วจะเหมือนสีดำ) มีลำตัวสีขาวซีด มีจะงอยปากและขาเป็นสีแดง ขนบนหัวจะหลุดไปในช่วงฤดูหนาว ชอบอาศัยอยู่กันเป็นกลุ่มใกล้กับแหล่งน้ำเช่นเดียวกับนกนางนวลสายพันธุ์อื่นๆ
เส้นขนานที่ 52 องศาใต้
รอบโลก
! scope="col" width="125" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรแอตแลนติก
! scope="row" style="background:#b0e0e6;" |มหาสมุทรอินเดีย
! scope="row" style="background:#b0e0e6;" |มหาสมุทรแปซิฟิก
! scope="row" |🇨🇱
! scope="row" |🇦🇷 / 🇨🇱 ! scope="row" |🇦🇷 ! scope="row" style="background:#b0e0e6;" |มหาสมุทรแอตแลนติก
! scope="row" |🇫🇰 ! scope="row" style="background:#b0e0e6;" |ฟอล์กแลนด์ ซาวน์ ! scope="row" |🇫🇰
! scope="row" style="background:#b0e0e6;" |มหาสมุทรแอตแลนติก
รายการพิเศษทางโทรทัศน์เมฟิสโตที่ยังไม่มีชื่อ
รายการพิเศษทางโทรทัศน์เมฟิสโตที่ยังไม่มีชื่อ เป็นรายการรายการพิเศษทางโทรทัศน์อเมริกันที่กำลังจะออกอากาศ ที่สร้างขึ้นสำหรับบริการสตรีมมิ่งทางดิสนีย์+ โดยอ้างอิงจากมาร์เวลคอร์มิกที่มีตัวละครชื่อเดียวกัน จะเป็นผลงานพิเศษของมาร์เวลสตูดิโอส์เรื่องที่สามในจักรวาลภาพยนตร์มาร์เวล (MCU) โดยมีความต่อเนื่องร่วมกับภาพยนตร์และแฟรนไชส์ซีรีส์โทรทัศน์ รายการพิเศษสร้างโดยมาร์เวลสตูดิโอส์
ซาชา บารอน โคเฮน แสดงในตอนพิเศษนี้โดยรับบทเป็น เมฟิสโต ซึ่งเป็นบทบาทในเอ็มซียูของเขาอีกครั้ง มีข่าวลือว่าโคเฮนจะได้รับบทนี้ในเดือนตุลาคม ค.ศ. 2022 ว่าเขาจะปรากฏตัวในซีรีส์ดิสนีย์+ เรื่อง ไอรอนฮาร์ท โดยจะกลับมารับบทนี้ในโครงการต่อ ๆ ไป มีการเปิดเผยรายละเอียดตอนพิเศษที่มีตัวละครนี้เป็นศูนย์กลางว่าจะถ่ายทำในเดือนมีนาคม ค.ศ. 2023 ควบคู่ไปกับการผลิตซีรีส์เรื่อง อากาธา: โคเวนออฟเคออส ที่ ทรีลิธสตูดิโอส์ ใน แอตแลนตา รัฐจอร์เจีย
ผลงานพิเศษนี้จะเป็นส่วนหนึ่งในเฟสห้าของจักรวาลภาพยนตร์มาร์เวล
บอริส จอห์นสัน
อเล็กซานเดอร์ บอริส เดอ เฟ็ฟเฟิล จอห์นสัน (Alexander Boris de Pfeffel Johnson) หรือนิยมเรียก บอริส จอห์นสัน เป็นนักการเมืองชาวบริติช อดีตนายกรัฐมนตรีสหราชอาณาจักร เคยดำรงตำแหน่งนายกเทศมนตรีกรุงลอนดอนระหว่าง ค.ศ. 2008–2016 และดำรงตำแหน่งรัฐมนตรีว่าการต่างประเทศและเครือจักรภพระหว่าง ค.ศ. 2016–2018 เขามีส่วนในการกำหนดนโยบายเสรีภาพทางสังคมและเศรษฐกิจต่าง ๆ เขาระบุว่าตนเองเป็นพวกชาติอนุรักษนิยม และเป็นหนึ่งในผู้สนับสนุนเบร็กซิตคนสำคัญ
จอห์นสันเกิดที่นครนิวยอร์กในครอบครัวชนชั้นสูงเชื้อชาติอังกฤษ ขณะที่บิดาและมารดากำลังศึกษาระดับปริญญาโท ที่มหาวิทยาลัยโคลัมเบีย ณ นครนิวยอร์ก สหรัฐอเมริกา จอห์นสันเข้ารับการศึกษาที่โรงเรียนในบรัสเซลส์, โรงเรียนในอีสต์ซัสเซกซ์ และวิทยาลัยอีตัน และเข้าศึกษาที่วิทยาลัยเบลเลียลแห่งมหาวิทยาลัยอ๊อกซฟอร์ด (Balliol College, Oxford) ซึ่งเขาได้รับเลือกตั้งเป็นประธานสหภาพนักศึกษาในปีค.ศ. 1986 เมื่อจบการศึกษา เขาเริ่มทำงานเป็นสื่อสารมวลชนที่ เดอะไทมส์ และย้ายไปเป็นผู้สื่อข่าวประจำกรุงบรัสเซลส์ของ เดอะเดลีเทลิกราฟ ผลงานข่าวของเขาเป็นที่เข้าตาของกลุ่มการเมืองในอังกฤษที่มีแนวคิดต่อต้านสหภาพยุโรป (Euroscepticism) จอห์นสันดำรงตำแหน่งผู้ช่วยบรรณาธิการของนิตยสาร เดอะสเป็กเทเตอร์ ระหว่าง ค.ศ. 1994–1999 และเป็นบรรณาธิการเต็มตัวระหว่าง ค.ศ. 1999–2005
อ้างอิง
1964
เส้นเมริเดียนที่ 10 องศาตะวันออก
เส้นเมริเดียนที่ 10 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 10 องศาตะวันออกลากผ่านพื้นที่ดังนี้:
โรมัน ปัฟลูย์เชนโค
โรมัน อะนาโตเลียวิช ปัฟลูย์เชนโค (Роман Анатольевич Павлюченко, Roman Anatolyevich Pavlyuchenko) เป็นนักฟุตบอลชาวรัสเซีย เกิดเมื่อวันที่ 15 ธันวาคม ปี ค.ศ. 1981 ที่เมืองมอสตอฟสกอย เริ่มเล่นฟุตบอลอาชีพกับสโมสรโรตอร์วอลโกกราด 3 ปีตั้งแต่ปี 2000 และทำผลงานได้ดีจนกระทั่งทีมสปาร์ตัคมอสโกดึงตัวได้ไปอยู่กับทีมสปาร์ตัคมอสโก แล้วก็สามารถทำผลงานได้ดีโดยลงเล่นให้กับทีม 147 นัดและยิงประตูรวม 77 ประตู
ปัฟลูย์เชนโคติดทีมชาติรัสเซียในปี 2005 แต่ยังไม่สามารถลงเล่นเป็นตัวจริงได้เลยจนถึงช่วงฟุตบอลยูโร 2008 ในนัดแรกที่แพ้สเปนไป 4-1 เขาก็เป็นคนยิงให้กับรัสเซีย และในเกมที่ชนะสวีเดนไป 2-0 นั้นเขาก็ยิงประตูให้ทีมขึ้นนำก่อน 1-0 ก่อนที่อันเดรย์ อาร์ชาวิน จะมายิงประตูปิดท้ายให้ทีมผ่านเข้าสู่รอบ 8 ทีมสุดท้ายได้สำเร็จ ส่วนในรอบ 8 ทีมสุดท้ายนั้นในเกมที่รัสเซียชนะเนเธอร์แลนด์ 3-1 นั้นเขาก็เป็นคนที่ยิงให้กับทีมเป็นคนแรกให้รัสเซียนำ 1-0 ช่วยให้รัสเซียเข้ารอบรองชนะเลิศไปเจอกับทีมสเปน โดยทีมรัสเซียแพ้สเปนไป 3-0
ถึงแม้ว่าทีมรัสเซียจะตกรอบรองชิงชนะเลิศ แต่ครั้งนั้นทีมในสโมสรยักษ์ใหญ่ในยุโรปต่างก็ต้องการตัวปัฟลูย์เชนโคไปร่วมทีม ในที่สุดเขาก็ได้เข้าร่วมสโมสรฟุตบอลทอตนัมฮอตสเปอร์ การมาร่วมทีมของอังกฤษนั้นมีอุปสรรคมาก เนื่องจากปัฟลูย์เชนโคยังไม่สามารถปรับการเล่นฟุตบอลแบบอย่างอังกฤษได้ และที่สำคัญเขาพูดภาษาอังกฤษไม่คล่อง เวลาจะพูดก็จะพูดภาษาอังกฤษปนภาษารัสเซีย แต่พอเล่นไปนาน ๆ เขาก็สามารถปรับตัวได้และก็สามารถเล่นได้ดีขึ้น และสามารถยิงประตูทีมเพิ่มให้กับต้นสังกัดใหม่เรื่อย ๆ โดยแฟนบอลสเปอร์ยกให้เขาเป็นดีมีตาร์ เบร์บาตอฟ คนใหม่ของทีม
อ้างอิง
1981
ชัง ว็อน-ย็อง
ชีวิตในวัยเด็กและการศึกษา
ชัง ว็อน-ย็องเกิดเมื่อวันที่ 31 สิงหาคม 2004 ที่ Ichon-dong Yongsangu โซล ครอบครัวของเธอประกอบด้วย พ่อ แม่ และพี่สาว เมื่อตอนเป็นเด็ก เธอเข้าเรียนในโรงเรียนสอนฟลูต เปียโน ไวโอลิน และว่ายน้ำ รวมถึงเป็นติวเตอร์สอนคณิตศาสตร์และภาษาอังกฤษ เธอถูกแมวมองตามท้องถนนโดยสตาร์ชิปเอนเตอร์เทนเมนต์ หลังจากเข้าร่วมพิธีสำเร็จการศึกษาระดับมัธยมศึกษาตอนต้นของพี่สาวของเธอ เธอเริ่มฝึกกับสตาร์ชิปเอนเตอร์เทนเมนต์เป็นเวลา 1 ปี 2 เดือนก่อนเข้าร่วมพรอดิวซ์โฟร์ตีเอต
หลังจากเริ่มกิจกรรมกับไอซ์วัน ออฟเดอะเรคอร์ดได้ประกาศถึงความตั้งใจของว็อนย็องและพ่อแม่ของเธอที่จะเรียนที่บ้านในเดือนเมษายน 2019 โดยลาออกจากโรงเรียนมัธยม Yonggang และเข้ารับการสอบวัดคุณสมบัติ เธอสอบผ่านด้วยคะแนนเต็มในวิชาภาษาเกาหลี ภาษาอังกฤษ และคณิตศาสตร์ ในปี 2020 เธอเข้าเรียนที่โรงเรียนศิลปะการแสดงแห่งกรุงโซล ภาควิชาดนตรี
2018–2021: พรอดิวซ์โฟร์ตีเอต, ไอซ์วัน, กิจกรรมเดี่ยว
ตั้งแต่วันที่ 15 มิถุนายน ถึง 31 สิงหาคม 2018 ว็อนย็องเป็นตัวแทนของสตาร์ชิปเอนเตอร์เทนเมนต์ ร่วมกับอัน ยู-จิน และโช กา-ฮย็อน ในรายการเรียลลิตี้โชว์เอาตัวรอดของเกิร์ลกรุป พรอดิวซ์โฟร์ตีเอต โดยในที่สุดเธอก็ได้อันดับหนึ่งและเปิดตัวกับไอซ์วัน และเป็นศูนย์กลางของวง
การแสดงเปิดตัวในเกาหลีของวงด้วยอีพีคัลเลอร์ไรซ์ ได้รับการเปิดตัวเมื่อวันที่ 29 ตุลาคม 2018 ภายใต้สังกัดออฟเดอะเรคอร์ดโดยมีเพลง "ลาวีอ็องโรซ" (La Vie en Rose) เป็นเพลงหลัก ทั้งอีพีและซิงเกิลประสบความสำเร็จในเชิงพาณิชย์ในทันที ทำให้วงได้รับรางวัลศิลปินหน้าใหม่แห่งปีในพิธีมอบรางวัลหลายงาน รวมถึงโกลเดนดิสก์อะวอดส์และโซลมิวสิกอะวอดส์
ซิงเกิลเปิดตัวในญี่ปุ่นของวง "ซูกิโตะอิวาเซไต" (Suki to Iwasetai) วางจำหน่ายเมื่อวันที่ 6 กุมภาพันธ์ 2019 ภายใต้สังกัดอีเอ็มไอเรคคอร์ดสของยูเอ็มจี นอกจากการโปรโมตการเปิดตัวที่ญี่ปุ่นของกลุ่มแล้ว ว็อนย็องยังได้รับเลือกร่วมกับสมาชิกชาวญี่ปุ่น ซากูระ มิยาวากิ ให้เป็นศูนย์กลางของเวทีร่วมกันระหว่าง โนกิซากะโฟร์ตีซิกซ์ เคยากิซากะโฟร์ตีซิกซ์ และเอเคบีโฟร์ตีเอตในเอฟเอ็นเอสมิวสิกเฟสติวัล เมื่อต้นเดือนกันยายน 2019 ว็อนย็องได้รับเลือกให้เดินบนเวทีเดินแบบในงาน 29th Tokyo Girls Collection 2019 Autumn/Winter ซึ่งจัดขึ้นที่ไซตามะซูเปอร์อารีนา ซึ่งถือเป็นการเปิดตัวบนเวทีเดินแบบของเธอ ในปีเดียวกันเธอได้ปรากฏตัวอีกครั้งบนเวทีเดินแบบในงาน 29th Tokyo Girls Collection 2019 Autumn/Winter ซึ่งจัดขึ้นที่คิตะกีวชู
หลังจากการยุบวงของไอซ์วัน เมื่อวันที่ 29 เมษายน 2021 ว็อนย็องก็กลับไปเป็นเด็กฝึกภายใต้สังกัดสตาร์ชิปเอนเตอร์เทนเมนต์ พร้อมกับเพื่อนร่วมกลุ่มและเพื่อนร่วมค่าย อัน ยูจิน ต่อมาในเดือนกันยายน 2021 ว็อนย็องได้รับการประกาศให้เป็นผู้ดำเนินรายการใหม่ของมิวสิกแบงก์ ร่วมกับซ็องฮุนวงเอนไฮเพน โดยพวกเขาจะเข้ามาแทนที่อารินและซูบิน ตั้งแต่วันที่ 8 ตุลาคมเป็นต้นไป เธอยังได้รับเลือกให้เป็นพิธีกรงานประกาศรางวัล Asia Artist Awards 2021 ในวันที่ 2 ธันวาคมร่วมกับอีทึก วันที่ 4 พฤศจิกายน 2021 สตาร์ชิปเอนเตอร์เทนเมนต์เปิดเผยว่าว็อนย็องเป็นหนึ่งในหกสมาชิกในวงเกิร์ลกรุปน้องใหม่ไอฟ์
วันที่ 1 ธันวาคม 2021 ไอฟ์ได้ออกซิงเกิลเปิดตัวอีเลฟเวน พร้อมกับซิงเกิลในชื่อเดียวกัน วันที่ 5 เมษายน 2022 ไอฟ์ได้ออกซิงเกิลที่ 2 เลิฟไดฟ์ซึ่งรวมถึงซิงเกิล Royal. วันที่ 15 กรกฎาคม 2022 ว็อนย็องได้รับเลือกอีกครั้งให้เป็นพิธีกรงานเอเชียอาร์ติสต์อะวอดส์ 2022 ซึ่งจัดขึ้นที่ประเทศญี่ปุ่นในวันที่ 13 ธันวาคมร่วมกับอีทึก
การรับรอง
ในช่วงที่เธอเป็นเด็กฝึกหัดที่สตาร์ชิปเอนเตอร์เทนเมนต์ ในช่วงต้นปี 2018 ว็อนย็องได้รับเลือกให้เป็นนางแบบในมิวสิกวิดีโอที่สนับสนุนโดยเป๊ปซี่โคเรีย ซึ่งมีชื่อว่า "LOVE IT LIVE IT" พร้อมกับ YDPP และ Park Sun
นอกจากกิจกรรมของเธอกับไอซ์วันแล้ว ว็อนย็องยังปรากฏตัวเป็นพรีเซ็นเตอร์ให้กับนิตยสารหลายฉบับ รวมถึง บิวตีพลัส โว้กคอเรีย และแอลคอเรีย สำหรับผลิตภัณฑ์ความงามแบรนด์เนมต่าง ๆ ในเกาหลีใต้ เช่น ดียอร์ Miu Miu และ Laura Mercier  เธอยังปรากฏตัวในนิตยสาร GQ Korea ฉบับเดือนกรกฎาคม 2020 ว็อนย็องปรากฏตัวเป็นนางแบบให้กับ Miu Miu ในคอลเลกชัน Pre Spring 2021 ร่วมกับคิม มิน-จู ในนิตยสารแอลคอเรียฉบับเดือนกุมภาพันธ์ 2021 เธอได้รับการจัดอันดับให้เป็น K-icons สำหรับ Miu Miu ร่วมกับอิม ยุน-อา ในช่วงสัปดาห์แฟชั่นฤดูใบไม้ร่วง/ฤดูหนาว 2021. ในปี 2021 ว็อนย็องได้รับเลือกให้เป็นนางแบบในมิวสิกวิดีโอชื่อ "ZERO:ATTITUDE" ซึ่งได้รับการสนับสนุนจากเป๊ปซี่ภายใต้ชื่อไอซ์วัน สำหรับแคมเปญ Pepsi 2021 K-Pop โดยแคมเปญดังกล่าวได้รับการเปิดเผยโดยบริษัทแม่ของเธอสตาร์ชิปเอนเตอร์เทนเมนต์ ซึ่งเป็นความร่วมมือระหว่างไอซ์วัน และโซยู ร่วมกับ pH-1
หลังจากการยุบวงของไอซ์วัน ว็อนย็องก็ปรากฏตัวในภาพยนตร์แฟชั่นหลายเรื่อง เช่น Joséphine Collection ของ Chaumet และ Maritime ของ Miu Miu เมื่อวันที่ 27 กรกฎาคม 2021 Amorepacific Corporation ได้ประกาศว่าว็อนย็องได้รับเลือกให้เป็น muse คนใหม่และเป็นแอมบาสเดอร์ระดับโลกของแบรนด์เครื่องสำอางจากธรรมชาติอย่าง Innisfree   เดือนตุลาคม 2021 ว็อนย็องได้รับการประกาศอย่างเป็นทางการว่าเป็น muse ใหม่ของ Kirsh เธอเป็นตัวแทนของ Kirsh ในญานะแบรนด์ที่ได้รับเลือกสำหรับคอลเลคชันฤดูหนาวปี 2021 และ 2022 SS collection  ในนิตยสาร Harper's Bazaar Korea ฉบับเดือนธันวาคม 2021 ว็อนย็องได้รับการประกาศอย่างเป็นทางการว่าเป็นแบรนด์แอมบาสเดอร์ของ Miu Miu ในฐานะ cover girl และนางแบบโฆษณา   ภายหลังการประกาศ เธอได้ปรากฏตัวบนปกนิตยสาร Y ฉบับเดือนเมษายน 2022 ฉบับที่ 5 เพื่อเป็นตัวแทนของ Miu Miu Spring 2022 Ready-to-wear และคอลเลกชัน Dream ของ Bvlgari Divas
วันที่ 20 พฤษภาคม 2022 ว็อนย็องได้รับการประกาศอย่างเป็นทางการว่าเป็นนางแบบคนล่าสุดของ SK Telecom เดือนมิถุนายน 2022 เธอได้รับเลือกให้เป็นนางแบบร่วมกับอีซอในฐานะสมาชิกของไอฟ์สำหรับ Pepsi 2022 K-Pop Campaign แคมเปญดังกล่าวได้รับการเปิดเผยโดยสตาร์ชิปเอนเตอร์เทนเมนต์ว่าเป็นความร่วมมือระหว่างไอฟ์ คราวิตี และโอมายเกิร์ล สำหรับมิวสิกวิดีโอโปรโมตชื่อ "BLUE & BLACK" วันที่ 18 กรกฎาคม 2022 ว็อนย็องได้รับเลือกให้เป็นแอมบาสซาเดอร์ของแบรนด์เสื้อผ้ากอล์ฟ GOSPHERES เธอเป็นตัวแทนของแบรนด์เกี่ยวกับรูปภาพของนิตยสาร Elle Korea ฉบับเดือนสิงหาคมปี 2022 วันที่ 21 กรกฎาคม 2022 เธอได้เปิดตัวอย่างเป็นทางการในฐานะนางแบบระดับโลกและเป็นแรงบันดาลใจให้กับแบรนด์คอนแทคเลนส์สี Hapa Kristin
เครดิตการเรียบเรียง
เครดิตเพลงทั้งหมดดัดแปลงมาจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น
อากา ข่านที่ 4
เจ้าชายกะรีม อัล ฮุสซีนี รู้จักกันในพระนาม เจ้าชายอากา ข่าน ภายนอกชุมชนมุสลิมอิสมาอีลียะฮ์, และตำแหน่งทางศาสนา มาวลานา ฮาซาร์ อิหม่าม ในชุุมชนอิสมาอีลียะฮ์, (شاه كريم الحسيني، الآقاخان الرابع; ; ; Aga Khan สามารถสะกดได้ว่า Aqa Khan หรือ Agha Khan; ประสูติเมื่อ 13 ธันวาคม พ.ศ. 2479) เป็นอิหม่ามพระองค์ที่ 49 และพระองค์ปัจจุบันของนิซารี อิสมาอีลียะฮ์ นิกายในศาสนาอิสลามของอิสมาอีลียะฮ์ ชีอะฮ์ ซึ่งมีประชากรประมาณ 15 ล้านคน (ประมาณ 10—12 % ของนิกายชีอะฮ์) ทรงเป็นนักธุรกิจสัญชาติอังกฤษและโปรตุเกส      และทรงเป็นเจ้าของคอกม้าพันธ์ดี ทรงดำรงตำแหน่งอิหม่ามภายพระยศอากา ข่านที่ 4 ตั้งแต่ 11 กรกฏาคม พ.ศ. 2500 ขณะพระชนมายุ 20 พรรษา ต่อจากพระอัยกาเซอร์ สุลต่าน ชาห์ อากา ข่านที่ 3 เชื่อกันว่าพระองค์เป็นทายาทสายตรงของศาสดามุฮัมมัด ผ่านทางลูกพี่ลูกน้องและลูกเขยอะลี อิบน์ อะบี ฏอลิบ อิมามที่ 1 ตามทัศนะชีอะฮ์ และภรรยาของอะลี ฟาฏิมะฮ์ บุตรสาวของมุฮัมหมัดซึ่งเกิดจากการแต่งงานครั้งแรก
อากา ข่านทรงมีทรัพย์สินประมาณ 13.3 พันล้านเหรียญสหรัฐในปี 2556 Forbes อธิบายว่าอากา ข่าน เป็นหนึ่งในสิบราชวงศ์ที่ร่ำรวยที่สุดในโลก นอกจากนี้พระองค์ยังมีความโดดเด่นในหมู่พระราชวงศ์ที่ร่ำรวยที่สุดเนื่องจากพระองค์ไม่ได้ปกครองดินแดนทางภูมิศาสตร์ ท่ามกลางเป้าหมายที่พระองค์เคยมีพระดำรัสว่า จะทรงงานเพื่อขจัดความยากจนทั่วโลก และจะทรงส่งเสริมและดำเนินการตามหลักพหุนิยมทางศาสนา ความก้าวหน้าของสิทธิสตรี และการยกย่องศิลปะและสถาปัตยกรรมอิสลาม   พระองค์เป็นผู้ก่อตั้งและองค์ประธานของเครือข่ายการพัฒนาอากา ข่าน หนึ่งในเครือข่ายการพัฒนาเอกชนที่ใหญ่ที่สุดในโลก องค์กรที่ทำงานเพื่อปรับปรุงและพัฒนา สิ่งแวดล้อม, สุขภาพ, การศึกษา, สถาปัตยกรรม, วัฒนธรรม, การเงินรายย่อย, การพัฒนาชนบท, การลดภัยพิบัติ, การส่งเสริมองค์กรเอกชนและการฟื้นฟูเมืองประวัติศาสตร์
นับตั้งแต่พระองค์ทรงดำรงตำแหน่งอิหม่ามแห่งนิซารี-อิสมาอีลียะฮ์ ในปีพ. ศ. 2507 พระองค์มีส่วนเกี่ยวข้องกับการเปลี่ยนแปลงทางการเมืองและเศรษฐกิจที่ซับซ้อนซึ่งส่งผลกระทบต่อผู้สนับสนุนของพระองค์ รวมถึงความเป็นเอกราชของประเทศแอฟริกาจากการปกครองอาณานิคม การขับไล่ชาวเอเชียจากยูกันดา การเป็นเอกราชของประเทศในเอเชียกลางเช่นทาจิกิสถานจากอดี สหภาพโซเวียต และความวุ่นวายอย่างต่อเนื่องในอัฟกานิสถานและปากีสถาน อากา ข่านที่ 4 ทรงเป็นเป็นผู้นำทางศาสนาพระองค์แรกที่กล่าวปราศรัยในการประชุมร่วมของรัฐสภาแคนาดาเมื่อวันที่ 27 กุมภาพันธ์ พ.ศ. 2557
ไนเจิล อึ้ง
ในเดือนกรกฎาคม 2020 ไนเจิลกลายเป็นกระแสทั่วโลกจากการสวมบทบาทเป็น “อังเคิลโรเจอร์” ชายวัยกลางคนชาวเอเชียซึ่งชมและวิจารณ์วิดีโอสอนทำข้าวผัดไข่วิดีโอหนึ่ง ปัจจุบันเขามียอดเข้าชมในยูทูบ 415.46 ล้านครั้ง บนช่องยูทูบของเขา และเขามีผู้ติดตามช่องของเขากว่า 6.01 ล้านคน
ชีวิตช่วงต้น
อึ้งเกิดในกัวลาลัมเปอร์ในครอบครัวมาเลเซียเชื้อสายจีนจากแต้จิ๋ว เขาจบการศึกษาด้านวิศวกรรมศาสตร์และปรัชญาจากมหาวิทยาลัยนอร์ธเวสเติร์นในปี 2014 อึ้งเคยทำงานเป็นนักวิทยาศาสตร์ข้อมูลและมีหน้าบนกิตฮับ
การศึกษา
อึ้งจบการศึกษาจากโรงเรียนมัธยมฉงฮว่าอินดีเพนเดนต์ กัวลาลัมเปอร์ และมหาวิทยาลัยนอร์ธเวสเติร์นตามลำดับ ต่อมาเขาได้เดินทางไปศึกษาต่อด้านวิศวกรรมศาสตร์ที่สหรัฐอเมริกาที่ซึ่งเขาได้เริ่มแสดงตลกเป็นกิจกรรมยามว่างในชิคาโก จากนี่นเขาได้ย้ายไปลอนดอน สหราชอาณาจักรเพื่อตามแฟนสาว ซึ่งปัจจุบันได้เลิกรากันแล้ว และเพื่อประกอบอาชีพนักวิทยาศาสตร์ข้อมูลให้กับสตาร์ตอัปเทคโนโลยีหลายแห่ง ก่อนจะตัดสินใจประกอบอาชีพตลกเต็มตัวในปี 2019
อาชีพ
อึ้งได้รับรางวัลอมวสด์มูสลาฟ-ออฟ (Amused Moose Laugh-Off) ประจำปี 2016 และรองชนะเลิศลาฟฟิงฮอร์ส นิวแอ็กต์ออฟเดอะเยียร์ (Laughing Horse New Act of the Year) ประจำปี 2015 เขาเข้ารอบสุดท้ายสำหรับรางวัลตลกแห่งปี เลสเตอร์เมอร์คิวรี ในปี 2016 และตลกหน้าใหม่แห่งปี เลสเตอร์สแควร์ ในปี 2015
เขาเคยปรากฏตัวบนโทรทัศน์ในรายการ ร็อบ เดลานีย์ส์ สแตนด์อัปเซนทรอล, โรสต์แบตเติล และ ม็อกเดอะวีค
เขาจัดพอดคาสต์ ไรซ์ทูมีทยู (Rice to Meet You) คู่กับตลกขาวสวีเดนที่อาศัยในสหราชอาณาจักร Evelyn Mok
บทบาทในฐานะอังเคิลโรเจอร์
ในเดือนกรกฎาคม 2020 อึ้งกลายเป็นที่รู้จักจากวิดีโอของเขาที่วิจารณ์วิดีโอสอนทำข้าวผัดไข่ของเฮร์ชา ปเฏล (Hersha Patel) ทางบีบีซีฟู้ด จากวิดีโอที่เป็นที่นิยมนี้ อึ้งกลายเป็นที่รู้จักไปทั่วในฐานะของบทบาทของเขาที่เป็นอังเคิลโรเจอร์ (Uncle Roger) ผู้พูดจากด้วยภาษาอังกฤษสำเนียงกวางตุ้งอย่างชัดเจนและแสดงออกอย่างภาคภูมิใจในภาพเหมารวม (stereotypes) อังเคิลโรเจอร์เป็นชายวัยกลางคน อายุประมาณ 50 ปี สวมเสื้อโปโลสีส้ม บริเวณรอบเอวจะมีกระเป๋าใส่โทรศัพท์ และนั่งในท่าที่เอาขาซ้ายมาวางบนเก้าอี้ ความเป็นเอเชียหลาย ๆ อย่างที่เขาแสดง หลังวิดีโอของอึ้งเป็นที่นิยม ทั้งอึ้งและปเฏลต่อมาได้รับเชิญให้ออกอากาศบนบีบีซีร่วมกัน นอกจากนี้ทั้งคู่ยังปรากฏตัวร่วมกันในวิดีโอ "Uncle Roger Meet Egg Fried Rice Lady (@Hersha Patel)" (อังเคิลโรเจอร์พบกับนางข้าวผัดไข่) และปกป้องเธอภายหลังมีผู้คนแสดงความคิดเห็นเชิงลบต่อเธอจำนวนมากบนสื่อโซเชียล ในเดือนกันยายน 2020 เขาได้โพสต์วิดีโอวิจารณ์วิดีโอสอนทำข้าวผัดของกอร์ดอน แรมซีย์ เซเลบริตีเชฟชื่อดังชาวอังกฤษ แต่ในครั้งนี้เขาชื่นชมในเทคนิคที่กอร์ดอนใช้ว่าถูกต้อง
ในช่วงเดือนสิงหาคมและกันยายน เขาได้โพสต์วิดีโอสอนทำแกงเขียวหวาน 2 คลิป ของเจมี ออลิเวอร์ และ มาร์ก วีนส์ ซึ่งเขาได้วิจารณ์การทำแกงเขียวหวานของออลิเวอร์เป็นเชิงลบเสียส่วนใหญ่ ส่วนการทำแกงเขียวหวานของวีนส์นั้นเขาวิจารณ์ไปในทางที่ว่าแม่ยายของเขาแทบจะเป็นคนทำหลัก
ฟันเฟือง
ฟันเฟือง,เฟือง(: Gear) หรือที่เราเรียกทับศัพท์ว่า “เกียร์ (Gear)” ตามภาษาต้นฉบับนั้นเป็นที่รู้จักและใช้ประโยชน์กันมานานแล้ว โดยเฉพาะยุคปัจจุบัน ในงานต่าง ๆ ที่เกี่ยวกับเครื่องจักรและกลไกคงจะหลีกหนีการใช้เฟืองไปไม่พ้น เราอาจจะรู้จักรูปร่างภายนอกของเฟืองกันเป็นอย่างดี แต่สำหรับรายละเอียดที่ลึกลงไปกว่านั้นแล้ว น้อยคนที่จะรู้จักอย่างถ่องแท้
เฟือง (Gear) เป็นเครื่องกลที่ทำงานโดยการหมุน เป็นที่รู้จักกันมานานแล้ว คาดว่าตั้งแต่ยุคที่มนุษย์เริ่มมีอารยธรรมและคิดประดิษฐ์เครื่องมือเครื่องใช้ขึ้นมา เฟืองก็เป็นชิ้นส่วนหนึ่งที่ถูกมนุษย์ทำขึ้นมา โดยเริ่มต้นที่เฟืองไม้ในยุคโบราณ แต่สำหรับเฟืองสมัยใหม่นั้นเพิ่งมีการปรับปรุงและเปลี่ยนแปลงลักษณะดังที่เราเห็นเมื่อไม่กี่ร้อยกว่าปีที่ผ่านมา เฟืองทำขึ้นมาเพื่อวัตถุประสงค์ในการ ใช้สำหรับการส่งกำลังในลักษณะของแรงบิด (Torque) โดยการหมุนของตัวเฟืองที่มีฟันอยู่ในแนวรัศมี โดยการส่งกำลังจะสามารถเกิดขึ้นได้ก็ต่อเมื่อมีฟันเฟืองตั้งแต่สองตัวขึ้นไป
อ้างอิง
http://thailandindustry.com/guru/view.php?id=13479&section=9&rcount=Y
แมดทาวน์
แมดทาวน์ (Madtown; 매드타운) เป็นกลุ่มบอยแบนด์ในแนวเคป๊อปและป๊อปแดนซ์ ปัจจุบันอยู่ในสังกัดความดูแลของค่าย J. Tune Camp ซึ่งเคยผลิตศิลปินดีๆอย่าง MBLAQ โดยเปิดตัวด้วยสมาชิก 7 คน คือ มูส, แดวอน, อีกอน, โจทา, ฮอจุน, บัฟฟี่ และ โฮ ในปี 2014 ด้วยมินิอัลบัม และเพลงไตเติลอย่าง Yolo ซึ่งมูสและบัฟฟี่เคยเปิดตัวในยูนิต Pro C ในปี 2013 ก่อนเดบิวต์ในปี 2014 และยุบวงเมื่อเดือนตุลาคม 2017 หลังจากสมาชิกทุกคนไม่ต่อสัญญากับต้นสังกัด
อากา ข่าน
Aga Khan (آغا خان, ; หรือสะกดว่า Aqa Khan และ Agha Khan ) เป็นตำแหน่งของอิหม่ามแห่งนิซารี อิสมาอีลียะฮ์ ชีอะห์, ผู้ครองตำแหน่งทรงเป็นอิหม่ามพระองค์ที่ 49 เจ้าชายชาห์ กะรีม อัล ฮุสซีนี, อากา ข่านที่ 4 (ประสูติ พ.ศ. 2479)
รายพระนามอากา ข่าน
อิหม่ามอิสมาอีลียะฮ์ 4 พระองค์ที่ได้ดำรงตำแหน่งนี้:
ที. คอลิน แคมป์เบลล์
ศ. ดร. '''ที. คอลิน แคมป์เบลล์''' (T. Colin Campbell) เป็นนักชีวเคมีชาวอเมริกันผู้มีความชำนาญในเรื่องผลที่มีต่อสุขภาพในระยะยาวของโภชนาการ  เขามีตำแหน่งเป็นศาสตราจารย์กิตติคุณ (Jacob Gould Schurman Professor Emeritus) ในสาขาวิชาโภชนชีวเคมี  (Nutritional Biochemistry) ที่มหาวิทยาลัยคอร์เนลในประเทศสหรัฐอเมริกา
ในคริสต์ทศวรรษ 1980 ดร. แคมป์เบลล์ทำงานเป็นหนึ่งในนักวิทยาศาสตร์หลัก ในงานวิจัย "จีน-ออกซฟอร์ด-คอร์เนล"  เกี่ยวกับเรื่องโภชนาการและโรค ที่เริ่มขึ้นในปี ค.ศ. 1983 โดยมหาวิทยาลัยคอร์เนล มหาวิทยาลัยออกซฟอร์ด และ บัณฑิตยสถานการแพทย์เชิงป้องกันแห่งสาธารณรัฐประชาชนจีน (Chinese Academy of Preventive Medicine)  เพื่อศึกษาความสัมพันธ์กันระหว่างโภชนาการกับโรคมะเร็ง  โรคหัวใจ  และโรคที่เกี่ยวกับเมแทบอลิซึม เป็นโพรเจ็กต์ที่หนังสือพิมพ์อเมริกันเดอะนิวยอร์กไทมส์เรียกว่า "Grand Prix of epidemiology  (แปลว่า  "รางวัลสูงสุดของวิทยาการระบาด"  หรือ  "การแข่งขันสากลที่สำคัญในสาขาวิทยาการระบาด")"  ในปี ค.ศ. 1990
ช่วงเริ่มต้นในชีวิตและการศึกษา
ดร. แคมป์เบลล์เติบโตขึ้นในฟารม์โคนม เขาได้ศึกษาวิชาเตรียมสัตวแพทย์ที่มหาวิทยาลัยเพนซิลเวเนียสเตต เป็นที่ที่เขาได้รับปริญญาวิทยาศาสตร์บัณฑิตในปี ค.ศ. 1956 และหลังจากนั้นได้ศึกษาในคณะสัตวแพทย์ที่มหาวิทยาลัยจอร์เจียเป็นเวลาปีหนึ่ง เขาได้จบปริญญาวิทยาศาสตร์มหาบัณฑิตในโภชนาการและชีวเคมีที่มหาวิทยาลัยคอร์เนลในปี ค.ศ. 1958 และได้รับการดูแลจาก ศ. คลิฟ แม็คเค (ผู้มีชื่อเสียงในด้านงานวิจัยเกี่ยวกับโภชนาการและการสูงวัยขึ้น) และได้ปริญญาปรัชญาดุษฎีบัณฑิตเกี่ยวกับโภชนาการ ชีวเคมี  และจุลชีววิทยา  ในปี  ค.ศ. 1961 จากมหาวิทยาลัยคอร์เนล
อาชีวประวัติ
ดร. แคมป์เบลล์เริ่มต้นทำงานเป็นผู้ช่วยงานวิจัยที่สถาบันเทคโนโลยีแมสซาชูเซตส์ แล้วหลังจากนั้นทำงานอยู่เป็นเวลา 10  ปีที่เวอร์จิเนียเทคในคณะชีวเคมีและโภชนาการ ก่อนที่จะกลับไปสู่มหาวิทยาลัยคอร์เนลในปี ค.ศ. 1975 โดยเข้าร่วมกับคณะวิทยาศาสตร์โภชนาการ ต่อมาเขาได้ทำงานเป็นที่ปรึกษาชั้นอาวุโสทางวิทยาศาสตร์ให้กับสถาบัน American Institute for Cancer Research  (สถาบันอเมริกันเพื่องานวิจัยเกี่ยวกับมะเร็ง) และเป็นกรรมการขององค์กรการกุศล Physicians Committee for Responsible Medicine (คณะกรรมการนายแพทย์เพื่อการแพทย์ที่มีความรับผิดชอบต่อสังคมและสิ่งแวดล้อม) ดร. แคมป์เบลล์เป็นที่รู้จักกันดีในเรื่องของงานวิจัย ส่วนหนึ่งจากงานวิจัยในประเทศจีน ที่แสดงความสัมพันธ์ระหว่างการบริโภคโปรตีนสัตว์กับการเกิดขึ้นของโรคมะเร็งและโรคหัวใจ ดร. แคมป์เบลล์เสนอว่า เคซีน  (casein) ซึ่งเป็นโปรตีนที่พบในนมของสัตว์เลี้ยงลูกด้วยนม  "เป็นสารก่อมะเร็งที่มีนัยสำคัญที่สุดที่เราบริโภค"
ตัว ดร. แคมป์เบลล์เองได้เริ่มทานอาหารมังสวิรัติแบบเคร่งตั้งแต่คริสต์ทศวรรษ 1990 เขาไม่เรียกตัวเองว่าเป็น "ผู้กินเจ"  เพราะว่า  "ชื่อเหล่านี้มักมีความหมายครอบคลุมถึงความคิดอื่น ๆ ที่ผมไม่สนับสนุน" เขาได้ให้สัมภาษณ์กับหนังสือพิมพ์อเมริกันเดอะนิวยอร์กไทมส์ไว้ว่า "ไอเดีย (ที่ผมสนับสนุน)  ก็คือว่า  พวกเราควรจะบริโภคอาหารที่ไม่ผ่านกรรมวิธีการผลิตหรือมีการนำส่วนต่าง ๆ ออก (คือไม่ผ่านการฟอก) เราไม่ควรยืนหยัดอยู่ในความคิดเพียงแค่ว่า  ยีนเป็นตัวกำหนดสุขภาพของเรา หรือว่า  การบริโภคอาหารเสริมเป็นวิธีที่ (ร่างกาย) จะได้คุณค่าอาหารทุกอย่าง  เพราะว่าความจริงไม่ใช่เป็นแบบนั้น อาหารที่ผมพูดถึง  (และสนับสนุน)  ก็คือ  อาหารที่ไม่ผ่านกรรมวิธีการผลิตหรือมีการนำส่วนต่าง ๆ ออก  ที่มาจากพืช"
ตั้งแต่ปี ค.ศ. 1978 ดร. แคมป์เบลล์ได้เป็นสมาชิกของคณะผู้เชี่ยวชาญเกี่ยวกับความปลอดภัยของอาหารคณะต่าง ๆ ของ บัณฑิตยสถานวิทยาศาสตร์แห่งชาติของประเทศสหรัฐอเมริกา (United States National Academy of Sciences) และมีตำแหน่งเป็นศาสตราจารย์กิตติมศักดิ์ที่บัณฑิตยสถานการแพทย์เชิงป้องกันแห่งสาธารณประชาชนจีน (Chinese Academy of Preventive Medicine) นอกจากนั้นแล้ว ดร. แคมป์เบลล์ ยังปรากฏในภาพยนตร์สารคดี  Forks Over Knives  (ใช้ซ่อมดีกว่าถูกมีด), Planeat  (จะกินให้หมดทั้งโลกเลยหรือไง), และ Vegucated (จะกินมังสวิรัติไปทำไม)
ในปี ค.ศ. 2010 หลังจากการผ่าตัดหัวใจ อดีตประธานาธิบดีของสหรัฐอเมริกาบิล คลินตัน  ได้เปลี่ยนการบริโภคอาหารไปเป็นมังสวิรัติแบบเคร่งตามที่ ดร. แคมป์เบลล์, น.พ. คอลด์เวลล์ เอสเซลเตน, และ ศ. น.พ. ดีน ออร์นิช แนะนำ
กีฬาซอฟท์บอลในโอลิมปิกฤดูร้อน 2008
การแข่งขันซอฟท์บอลในโอลิมปิกฤดูร้อน 2008 เป็นการแข่งขันกีฬาซอฟท์บอลในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 12-21 สิงหาคม พ.ศ. 2551 ณ สนาม Fengtai Softball Field มีการแข่งขันทั้งหมด 1 รายการ
รถถังเบา เอ็มเค7 เททราร์ค
รถถังเบา เอ็มเค7 (A17) ยังเป็นที่รู้จักกันคือ เททราร์ค เป็นรถถังเบาของบริติซที่ถูกผลิตโดยวิคเกอร์-อาร์มสตรองในช่วงปลายปี ค.ศ. 1930 และพัฒนาในช่วงสงครามโลกครั้งที่สอง เททราร์คนั้นเดิมทีได้รับการออกแบบให้เป็นรุ่นล่าสุดในสายของรถถังเบาที่ถูกสร้างขึ้นโดยกองร้อยจากกองทัพอังกฤษ มันได้รับการปรับปรุงตามรุ่นก่อน รถถังเบา เอ็มเค6บี โดยได้รับการแนะนำในการติดตั้งปืน 2-ปอนด์เดอร์ที่มีอำนาจการยิงเป็นพิเศษ สำนักงานการสงคราม(War Office)ได้สั่งซื้อรถถัง 70 คัน จากนั้นก็ได้สั่งซื้อที่เพิ่มมากขึ้นเป็น 200 คัน การผลิตที่ล่าช้าด้วยปัจจัยหลายประการและส่งผลทำให้มีการผลิตรถถังได้แค่เพียง 100 ถึง 177 คัน
ออกไซด์แอนด์นูทริโน
ออกไซด์แอนด์นูทริโน (Oxide & Neutrino) เป็นดีเจและเอ็มซี แนวยูเคการาจ และทู-สเตปการาจ จากลอนดอน ประกอบด้วยสมาชิกคือ อเล็กซ์ ริเวอร์ส (เกิด 1982) และ มาร์ก โอไซทูทู (เกิด 1982)
ซิงเกิ้ลแรกของพวกเขาคือ เพลง "Bound 4 Da Reload (Casualty)" สามารถขึ้นอันดับ 1 บนชาร์ท ยูเคซิงเกิลชาร์ต เมื่อเดือนพฤษภาคม ค.ศ. 2000 เพลงนี้ได้ใช้ท่อนเพลงตัวอย่าง (แซมเพิล) จากธีมเพลงของดราม่าทางช่องบีบีซีวันที่ชื่อ Casualty และยังมีท่อนบทพูดจากภาพยนตร์ในปี 1998 เรื่อง Lock, Stock and Two Smoking Barrels ผลงานเพลงของพวกเขาปรากฏในภาพยนตร์เรื่อง Ali G Indahouse ในเพลง "Shoot to Kill" ซึ่งมีประกอบในภาพยนตร์ และเพลงยังบรรจุในซีดีเพลงประกอบภาพยนตร์อีกด้วย
ออกไซด์แอนด์นูทริโน ยังเป็นสมาชิกของกลุ่มศิลปินแนวยูเคการาจที่ชื่อ โซโซลิดครูว์ ออกไซด์ได้ช่วยดูแลเพลงให้กับอัลบั้มแรกของ ลิซา มาฟเฟีย ชุด First Lady และในเพลง  "Industry Lady" ในอัลบั้มมิกซ์เทปของ เฟซ ที่ชื่อ Sign 2 the Block
ในปี 2007 ทั้งคู่กลับสู่ด้านดนตรีอีกครั้ง โดยการออกซิงเกิ้ลใหม่ที่ชื่อ "What R U" ออกเมื่อ 14 พฤษภาคม และออกผลงานอัลบั้มที่ 4 ที่ชื่อ 2nd Chance เมื่อ 11 มิถุนายน
Singles
จากอัลบั้ม Execute:
จากอัลบั้ม 2 Stepz Ahead:
จากอัลบั้ม 2nd Chance:
เขตเฉิงไห่
เฉิงไห่ ในภาษาจีนกลาง หรือ เถ่งไฮ่ ในภาษาแต้จิ๋ว (ไปรษณีย์: Tenghai; แต้จิ๋ว: Thěng Hài) เป็นเขตหนึ่งของนครซัวเถา มณฑลกวางตุ้ง สาธารณรัฐประชาชนจีน
เฉิงไห่ตั้งอยู่บนสามเหลี่ยมปากแม่น้ำหาน ทางตะวันออกเฉียงใต้ของมณฑลกวางตุ้ง โดยมีช่วงกว้างยาวตั้งแต่ลองจิจูด 116°41' ถึง 116°54' ตะวันออก และละติจูด 23°23' ถึง 23°38' เหนือ เฉิงไห่เป็นศูนย์กลางการคมนาคมขนส่งที่สำคัญของพื้นที่บริเวณภาคตะวันออกของมณฑลกวางตุ้ง พื้นที่ทางตะวันออกเฉียงใต้ของมณฑลฝูเจี้ยน และทางใต้ของมณฑลเจียงซี ซึ่งเป็นที่รู้จักในนาม "ประตูสู่กวางตุ้งตะวันออก" พื้นที่ทั้งหมดของเขตนี้คือ 345.23 ตารางกิโลเมตร
ประวัติศาสตร์
เฉิงไห่เป็นที่รู้จักในฐานะหนึ่งใน "แปดอำเภอของแต้จิ๋ว" ในสมัยราชวงศ์ชิงและยุคสาธารณรัฐจีน เฉิงไห่ก่อตั้งขึ้นเป็นอำเภอเมื่อปี ค.ศ. 1563 โดยแยกออกมาจากพื้นที่ส่วนที่เป็นชายฝั่งทะเลของอำเภอไห่หยาง อำเภอเจียหยาง และอำเภอเหราผิง เป็นอำเภอใหม่ขึ้นกับจังหวัดแต้จิ๋ว (เฉาโจว) คำว่า เฉิงไห่ มีความหมายว่า "กำจัด[วอโข่วแห่ง]ท้องทะเล" มีที่มาจากเหตุการณ์การจู่โจมของวอโข่วในสมัยจักรพรรดิเจียจิ้ง ซึ่งก็เป็นเหตุให้มีการก่อตั้งเฉิงไห่ขึ้นด้วย เฉิงไห่ถูกยุบในปี 1666 เมื่อครั้งที่จักรพรรดิคังซีสั่งห้ามการค้าต่างประเทศ แต่ได้ก่อตั้งขึ้นมาใหม่ในอีก 7 ปีต่อมา
ในปี 1860 ซัวเถา ซึ่งตั้งอยู่ทางตะวันตกเฉียงใต้ของเฉิงไห่ ได้เปิดให้ชาวต่างชาติเข้ามาค้าขายและกลายเป็นท่าเรือการค้าตามสนธิสัญญาเทียนสิน ต่อมาซัวเถาก็ได้แยกตัวออกจากเฉิงไห่และยกฐานะเป็นนครในปี 1921 แล้วให้อำเภอเฉิงไห่มาเป็นอำเภอขึ้นกับนครซัวเถา วันที่ 21 มิถุนายน 1939 กองทหารญี่ปุ่นได้บุกเข้ายึดเมืองเฉิงไห่ และได้ยึดครองเฉิงไห่จนถึงวันที่ 15 สิงหาคม 1945 กองทัพปลดปล่อยประชาชนคอมมิวนิสต์ได้ยึดเมืองเฉิงไห่เมื่อวันที่ 24 ตุลาคม 1949 ภายหลังการก่อตั้งสาธารณรัฐประชาชนจีนเพียง 23 วัน